Den glohede ild smeltede en elinstallation og gjorde skade på bygningen, men ingen personer kom til skade som følge af branden.

En gravid kvinde fik sig formentligt noget af et chok torsdag eftermiddag, da hun opdagede en masse røg på ejendommen, hvor hun er bosat med sin familie. Straks derefter tilkaldte hun beredskabet. efter hun havde søgt tilflugt i haven sammen med sine hunde. Beredskabet var hurtigt at finde på adressen på Grønnegade i Hornum. - Kvinden var hjemme og kunne pludselig lugte røg. Der var hurtigt så meget af det, at hun valgte at flygte udenfor sammen med sine hunde, og derefter ringede hun så til os, siger indsatsleder ved Nordjyllands Beredskab Casper Weisberg. To røgdykkere indsat Han fortæller videre, at branden er startet ude i garagen i en tilbygning til selve hovedhuset. Det er dog fortsat uvist, hvordan branden er opstået. Ifølge indsatslederen fik branden kun fat i tilbygningen og nogle af møblerne deri. Varmen fra ilden har medført, at en elinstallation smeltede, men ingen personer er kommet til skade. - Ambulancefolkene sørgede for, at den gravide kvinde blev tjekket grundigt ovenpå hændelsen. Vi er helt færdige med slukningsarbejdet, og nu skal skadesservice, så have lavet noget midlertidigt strøm til bygningen og have afdækket de vinduer, som vi smadrede, så vi kunne indsætte to røgdykkere, der kunne lokalisere og slukke branden inde fra garagen, lyder det fra Casper Weisberg.